ศบค.รายงานผู้ป่วยโควิด-19 วันนี้ 2,101 ราย เสียชีวิต 17 คน
นายแพทย์ ทวีศิลป์  วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. รายงานตัวเลขผู้ป่วยโควิด-19 วันนี้ เพิ่มขึ้น 2,101  ราย เป็นการติดเชื้อในประเทศจากการเฝ้าระวังและค้นหาเชิงรุก 2,086  ราย และเป็นการติดเชื้อมาจากต่างประเทศ 15 ราย ทำให้จำนวนผู้ป่วยยืนยันสะสมอยู่ที่ 83,375  ราย / รักษาหายเพิ่มขึ้น 2,186 ราย รวมรักษาหายป่วยแล้ว 53,605  ราย อยู่ระหว่างการรักษาตัว 29,371 ราย แบ่งเป็นรักษาตัวที่โรงพยาบาล 20,477  ราย และที่โรงพยาบาลสนาม 8,894  ราย เป็นผู้ป่วยอาการหนัก 1,442  ราย, ใส่เครื่องช่วยหายใจ 394  ราย / วันนี้เสียชีวิตเพิ่ม 17  คน ผู้เสียชีวิตสะสมรวม 399 คน โดยผู้ป่วยยืนยันสะสมระลอกใหม่ ตั้งแต่วันที่ 1 เมษายน 2563 – 9 พฤษภาคม 2564 จำนวน 54,512 ราย ซึ่งกรุงเทพมหาคร นนทบุรีและสมุทรปราการ ยังมีผู้ติดเชื้อเพิ่มขึ้นมากที่สุด // ส่วนความคืบหน้าของผู้ได้รับวัคซีนเข็มแรกสะสม 1,273,666 ราย, วัคซีนเข็มที่ 2 แล้ว 470,054  ราย ทั้งนี้ ผู้ที่เสียชีวิตทั้ง 17 คนวันนี้ เป็นชาย 8 คน หญิง 9  คน อายุระหว่าง 34 ถึง 99  ปี ผู้เสียชีวิตส่วนใหญ่อยู่ในกรุงเทพฯ 8  คน ปัจจัยเสี่ยงมีโรคประจำตัว เป็นความดันโลหิตสูง, โรคเบาหวาน,โรคหัวใจ ไขมันในเลือดสูง, โรคอ้วน, โรคปอดเรื้อรัง, โรคไตเรื้อรัง, เป้นต้น และเป็นการติดเชื้อจากคนในครอบครัว, สัมผัสกับผู้ป่วยยืนยัน,และวันนี้พบบุคลากรทางการแพทย์ที่เสียชีวิต 1 ราย เนื่องจากมีโรคประจำตัว   นอกจากนี้ที่ประชุม ศุนย์ปฎิบัติการภาวะฉุกเฉิน (eoc) กระทรวงสาธารณสุข และที่ประชุมศบค ได้มีการหารือถึงลักษณทางระบาควิทยาของบุคคลากรทางการแพทย์ที่ติดเชื้อโควิด 19 จำนวน 512 ราย ใน 57 จังหวัด โดยพบส่วนใหญ่เป็น พยาบาลและผู้ช่วยพยาบาล ส่วยใหญ่มีอาการ  โดยปัจจัยเสี่ยงพบการติดเชื้อคือ สัมผัสกับผู้ป่วยยืนยันระหว่างทำงาน   สำหรับสถานการณ์โควิด-19 ในทั่วโลก พบผู้ป่วยรายใหม่เพิ่มขึ้นกว่า  7  แสนราย ทำให้ยอดสะสมกว่า 158  ล้านราย ผู้เสียชีวิตสะสมกว่า 3.2 ล้าน  คน โดยสหรัฐอเมริกา อินเดีย บราซิล ยังเป็นประเทศที่มีผู้ป่วยสะสมมากที่สุด ซึ่งอินเดียยังมีผู้ป่วยแตะระดับเกิน 4 แสนรายต่อวัน ขณะที่ประเทศไทยอยู่ในลำดับที่ 99 จาก 218 ประเทศ